Тое, што сярод усіх заяўленых праектаў у гэтым годзе больш за пяцьдзясят працэнтаў прадстаўлены рэгіянальнымі тэлекампаніямі, не можа не радаваць. "Гэты факт гаворыць пра многае. Сёлета адчувальны якасны скачок і назіралася жорсткая канкурэнцыя. Разнапланавасць тэм, іх глыбокае прачытанне, наяўнасць тэлевізійнай драматургіі выклікалі мноства спрэчак наконт таго, хто ж лепшы" - падзялілася сваімі ўражаннямі Галіна Злабенка, сцэнарыст, член праўлення Саюза кінематаграфістаў Беларусі.